Document ID: 31999R1130

ΚΑΝΟΝΙΣΜΟΣ (ΕΚ) αριθ. 1130/1999 ΤΗΣ ΕΠΙΤΡΟΠΗΣ
της 28ης Μαΐου 1999
για τη μείωση όσον αφορά την περίοδο εμπορίας 1999/2000, των ποσών της ενίσχυσης των λεμονιών που στέλνονται για μεταποίηση σε συνέχεια της υπέρβασης του ορίου μεταποίησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, για τη θέσπιση καθεστώτος ενισχύσεως προς τους παραγωγούς ορισμένων εσπεριδοειδών(1), όπως τροποποιήθηκε τελευταία από τον κανονισμό (ΕΚ) αριθ. 858/1999(2), και ιδίως το άρθρο 6,
Εκτιμώντας:
(1) ότι το άρθρο 5 παράγραφος 1 του κανονισμού (ΕΚ) αριθ. 2202/96 καθόρισε το όριο μεταποίησης για τα λεμόνια σε 444000 τόνους· ότι η παράγραφος 2 του ίδιου άρθρου 5 προβλέπει ότι για κάθε περίοδο εμπορίας, η υπέρβαση του ορίου εκτιμάται με βάση το μέσο όρο των μεταποιημένων ποσοτήτων που δικαιούνται ενίσχυση κατά τη διάρκεια των τριών περιόδων εμπορίας που προηγούνται της εν λόγω περιόδου, ή κατά τη διάρκεια μιας ισοδύναμης περιόδου· ότι όταν η υπέρβαση διαπιστώθηκε, η ενίσχυση που καθορίσθηκε για την εν λόγω περίοδο στο παράρτημα του εν λόγω κανονισμού μειώθηκε κατά 1 % ανά τμήμα υπέρβασης 4440 τόνων·
(2) ότι τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής(3), για λεπτομέρειες εφαρμογής του κανονισμού (ΕΚ) αριθ. 2202/96 του Συμβουλίου για τη θέσπιση καθεστώτος ενίσχυσης στους παραγωγούς ορισμένων εσπεριδοειδών, όπως τροποποιήθηκε τελευταία από τον κανονισμό (ΕΚ) αριθ. 1082/1999(4), ανακοίνωσαν τις ποσότητες μεταποιημένων λεμονιών με ενίσχυση· ότι με βάση τα στοιχεία αυτά, διαπιστώθηκε υπέρβαση 171987 τόνους του επιπέδου του ορίου μεταποίησης· ότι κατά συνέπεια τα ποσά της ενίσχυσης για τα λεμόνια που καθορίζονται στο παράρτημα του κανονισμού (ΕΚ) αριθ. 2202/96 για την περίοδο 1999/2000 πρέπει να μειωθούν κατά 38 %·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 1999.

Labels: 17
19
5
6